ΜΙΑ ΣΕΙΡΑ ΤΟΥ NETFLIX
Λοιπόν.
Τώρα θα αποκαλύψουμε το μέλλον σου.
Τράβις.
Η Μότζι και ο Σανκ δήλωσαν μούφα.
Πούλαγες μούφα.
Αν δεν σε πίστεψε ούτε η Αλεχάντρα,
θα φύγεις.
Όμως, Αλεχάντρα, αν τον πίστεψες,
ο Τράβις θα έχει 250.000 δολάρια.
Τι σκέφτηκες;
Τράβις, λυπάμαι πολύ.
-Για μένα, γιατί σε πίστεψα. -Θεέ μου!
Τα 250.000 δολάρια είναι δικά σου.
ΕΥΣΤΟΧΙΑ - ΜΟΤΖΙ 71% ΣΑΝΚ 71% - ΑΛΕΧΑΝΤΡΑ 29%
Λοιπόν. Αν χρησιμοποιήσεις το δεύτερο και τελευταίο κλείδωμα εδώ,
δεν πρόκειται να φύγεις από εδώ με λιγότερα από 250.000 δολάρια.
Τι θα έκανες με ένα τέταρτο του ενός εκατομμυρίου;
Θεέ μου. Πράγματα που ποτέ μου δεν πίστευα ότι μπορούσα.
Θα αγοράσω μια νεκροφόρα και θα της ζωγραφίσω μοβ φλόγες.
-Δεν ξέρω. Ας πούμε… -Φοβερό.
Έχω λεφτά για μοβ νεκροφόρα.
Όταν λέει την αλήθεια για το τι θα έκανε,
ακούγεται σαν μούφα, μα είναι αλήθεια.
Είναι αληθινό.
Λοιπόν, Χάουι, αυτό το κλείδωμα είναι υπέροχο δώρο και θα ήμουν ανόητος…
-Αν δεν το πάρεις; -Αν δεν το αξιοποιήσω.
-Ας κλειδώσουμε… -Εντάξει.
250.000 δολάρια, που να πάρει!
Φοβερό.
Απέχεις τρεις ερωτήσεις από το ένα εκατομμύριο δολάρια.
Να ξέρεις, αυτήν τη σεζόν του Bullsh*t,
είναι η πρώτη φορά που θα δώσω ερώτηση μισού εκατομμυρίου δολαρίων.
Ιδού η ερώτηση.
"Ο γιγάντιος αστεροειδής Μπενού,
που υπάρχει πιθανότητα να συγκρουστεί με τη Γη τα επόμενα 300 χρόνια,
λέγεται ότι έχει σχήμα που θυμίζει τι;
Α, σβούρα. Β, φρονιμίτη.
Γ, τσόφλι από αράπικο φιστίκι. Δ, ρολόι τσέπης".
Εντάξει, κλείδωσε.
Τον βλέπω που χαμογελά πονηρά.
-Χαρούμενα. -Είσαι χαρούμενος.
Είναι μεγάλη στιγμή για σένα. Εμπρός. Απάντησέ μας.
Η απάντηση είναι Γ, τσόφλι από φιστίκι.
Δεν λέω ότι αγαπώ την αστρονομία. Ίσως είναι παραπειστικό.
Αλλά είμαι μεγάλος λάτρης της αστρονομίας.
Ένα από τα πράγματα που μαθαίνεις όταν μαθαίνεις για την αστρονομία είναι
ότι η βαρύτητα ωθεί την ύλη να πάρει σφαιροειδές σχήμα.
Πολλές από αυτές τις απαντήσεις είναι σχήματα
που δεν θυμίζουν σφαίρα, ενώ ένα τσόφλι από φιστίκι
μπορεί να είναι δύο ουράνια σώματα που περιφέρονται το ένα γύρω απ' το άλλο
Έτσι η απάντηση είναι το Γ. Δύο σφαίρες που γυρίζουν η μια γύρω απ' την άλλη.
Εντάξει.
Τώρα εσύ χαμογελάς πονηρά, Αλεχάντρα.
Εσύ τον έφερες ως τα 250.000 δολάρια,
επειδή πίστεψες τις μούφες.
Τι σκέφτεσαι τώρα, Αλεχάντρα;
Δεν θέλω να καώ ξανά.
Δεν σε πιστεύω.
Έλα. Δεν θα σε απογοήτευα. Νόμιζα ότι εμείς…
Δεν θα σε απογοήτευε.
Για άτομο που δηλώνει μέγας λάτρης της αστρονομίας,
αυτά που μόλις άκουσα ήταν όλο μούφες.
Έλα τώρα.
ΑΛΕΧΑΝΤΡΑ ΜΟΥΦΑ
Σανκ, πώς σου φάνηκε;
Άκουσα. Άκουσα προσεκτικά. Το επεξεργάστηκα.
Δεν θύμιζε τίποτα που να είχα ακούσει στο μάθημα, όπου σπούδασα αεροδιαστημική.
Έτσι, μου φάνηκε ότι ήταν μούφες.
ΣΑΝΚ ΜΟΥΦΑ
Αεροδιαστημική.
-Έπρεπε να μου το πεις. -Κοίτα πού είμαστε πάλι.
Δύο μούφες, αλλά δεν ξέρω τι σημαίνει, αν δεν μου πεις
τι ήταν η απάντησή σου.
Συμφωνώ απόλυτα με την Αλεχάντρα και τον Σανκ. Ήταν μούφα.
Η πραγματική απάντηση είναι η σβούρα.
Αντίθετα με όσα ξέρω από αστρονομία.
Ιδού τώρα το κλειδί.
Αν η Μότζι δηλώσει μούφα, θα φύγεις με ένα τέταρτο του ενός εκατομμυρίου
και θα πάρεις τη μοβ νεκροφόρα σου.
-Ναι. -Ό,τι κι αν κάνεις.
-Δεν είναι κακό αυτό. -Όχι.
Αλλά αν η Μότζι πίστεψε τη μούφα σου,
τραβάς κατευθείαν για το μισό εκατομμύριο δολάρια.
Ποιος διεκδικητής ήταν πιο σκληρός;
Ας το παραδεχτούμε.
Η Μότζι ήταν πολύ σκληρή. Δεν νομίζω ότι κατάφερα να την πείσω.
Ούτε τις λίγες φορές που είχα δίκιο. Οπότε…
Μότζι, είσαι σκληρό καρύδι.
Όχι αστεροειδής σε σχήμα φιστικιού, αλλά σκληρό καρύδι.
Δεν είχαμε κανέναν εδώ άλλοτε να πουλάει μούφες για μισό εκατομμύριο δολάρια.
Μισό εκατομμύριο δολάρια.
Μότζι.
Τι σκέφτηκες;
Έχαψα εντελώς το ψέμα και νόμιζα ότι είχε δίκιο.
Μισό εκατομμύριο δολάρια, τώρα είναι δικό σου.
-Έχεις μισό εκατομμύριο δολάρια, φίλε. -Έχει κανείς χαρτοσακούλα;
Σου έρχεται εμετός; Αλλά χαρούμενος;
Ναι, μάλλον έπαθα υπεροξυγόνωση.
Μισό εκατομμύριο δολάρια, φίλε.
Ας ανακεφαλαιώσουμε λίγο. Σου τέθηκαν οκτώ ερωτήσεις.
Υπάρχουν μόνο δέκα στο παιχνίδι.
Από τις οκτώ, πέτυχες μόνο τις τρεις,
δηλαδή σε πέντε ερωτήσεις,
οι απαντήσεις σου ήταν σκέτες μούφες.
-Ισχύει. -Πολύ τρελό παιχνίδι.
Το παιχνίδι είναι τρελό γιατί δεν ξέρουμε τίποτα.
Ίσως δεν το πιστεύεις, Χάουι, κι εσείς, παιδιά,
αλλά δεν είμαι κακός στα κουίζ.
-Πώς δεν είσαι. -Καλά. Εντάξει.
-Μα… -Είσαι φοβερός σ' αυτό το παιχνίδι.
Μου μοίρασαν κακό φύλλο. Αλλά αυτό σημαίνει πως ήρθε η ώρα μου.
Στην επόμενη ερώτηση, για τα 750.000 δολάρια,
θα ξέρω την απάντηση, οπότε…
Ας συνεχίσουμε.
Θεέ μου.
-Θεέ μου. -Δώσ' του, Τράβις.
Μόλις αρνήθηκες μισό εκατομμύριο δολάρια
για μια ερώτηση αξίας 750.000 δολαρίων.
Ποτέ άλλοτε δεν ήμουν τόσο ενθουσιασμένος σ' αυτήν την εκπομπή.
Ποτέ δεν ενθουσιάστηκα τόσο στη ζωή μου.
Δεν πέτυχες σχεδόν τίποτα σωστό.
Η ερώτηση για τα 750.000 δολάρια είναι…
"Σύμφωνα με το OED,
ποια λέξη με τρία γράμματα έχει 645 πιθανές σημασίες,
περισσότερες από κάθε άλλη λέξη στα αγγλικά;
Α, run. Β, get.
Γ, put. Ή Δ, set".
Πες τους την απάντηση.
-Χάουι; -Ναι.
Η απάντηση είναι το Δ, set.
Είμαι διευθυντής δημιουργικού, επαγγελματίας συγγραφέας.
Γνωρίζω πολύ καλά το OED, το Λεξικό Αγγλικών της Οξφόρδης.
Το ανοίγω συνέχεια και το set είναι μια τέτοια λέξη.
Το set δηλώνει πράγμα. Δηλώνει ενέργεια.
Είναι ουσιαστικό και ρήμα σε πολλά διαφορετικά συμφραζόμενα.
Μπορείς να σετάρεις κάτι, να φτιάξεις ένα σετάκι.
Είναι μια λέξη που χρησιμοποιείται με πάρα πολλούς τρόπους.
Είναι το Δ.
Εντάξει.
Ακούσατε την απάντηση.
Κλείδωσαν.
Πάμε για τρία τέταρτα του ενός εκατομμυρίου.
Απέχει ένα βήμα από το ένα εκατομμύριο δολάρια.
Το πιο συναρπαστικό παιχνίδι μούφας που είχαμε ποτέ στην ιστορία του Bullsh*t.
Και όχι μόνο. Μιλάμε για την ιστορία της μούφας από καταβολής κόσμου.
Φοβερό.
Το ξέρω.
-Θα ξεκινήσω με σένα. -Εντάξει, Χάουι.
Είπες ότι ήρθε η ώρα σου.
Είπες ότι θα ξέρεις τη σωστή απάντηση.
Ήξερες την απάντηση;
Ή μήπως πούλαγες μούφες για τρία τέταρτα του ενός εκατομμυρίου;
Λοιπόν, Χάουι.
Νομίζω ότι το μητρώο μου μιλάει από μόνο του.
Πράγματι, πούλαγα μούφες.
Λοιπόν. Το Α είναι η σωστή απάντηση, είναι το run.
Όμως με τις μούφες πέτυχες πολλά. Θα συνεχίσεις να πετυχαίνεις;
Μότζι, πες μας τι νόμισες γι' αυτήν την απάντηση.
Σε άκουσα και είδα ότι ήξερες τι σήμαιναν τα αρχικά OED.
Οπότε, σε πίστεψα πολύ στην αρχή.
Όμως, συνέχισα να ακούω και…
Στο τέλος κάπου με έχασες, γι' αυτό δήλωσα μούφα.
-Συγγνώμη. -Εντάξει.
Αλεχάντρα.
Είπα πως ήταν μούφα.
Δεν πίστεψα ούτε λέξη, εκτός από το Λεξικό Αγγλικών της Οξφόρδης.
Μάλιστα. Δύο μούφες. Έχεις ξαναβρεθεί σε αυτήν τη θέση.
Κάπου το ξέρω αυτό.
Παίζονται 750.000 δολάρια.
Ενώ απέχεις μια μικρή μούφα μόνο από το ένα εκατομμύριο δολάρια,
όλα εξαρτώνται από το τι παίζει ανάμεσα σε σένα και τον Σανκ.
Αν σε πιστέψει, παίρνεις 750.000 δολάρια, τρία τέταρτα του ενός εκατομμυρίου.
Αλλιώς, σου λέει καληνύχτα.
Ναι.
Και φεύγεις με 250.000 δολάρια.
Έχω μεγάλη περιέργεια.
Λοιπόν…
Έχει περιέργεια. Θα σκοτώσεις τη γάτα;
Λοιπόν, παρατηρούσα τον Τράβις όταν μιλούσε.
Και σκέφτηκα πως ήθελε να μας τη στήσει.
Είπα πως ήταν μούφα.
ΜΟΥΦΕΣ!
Τα καλά νέα είναι
ότι θα φύγεις με 250.000 δολάρια.
Θα πας στην παρέλαση με τη νεκροφόρα.
Τράβις, κάνεις τις μούφες διασκεδαστικές.
Αλήθεια. Ευχαριστώ πολύ που ήρθες.
Χαρά μου. Παιδιά, καλή τύχη. Ελπίζω να κερδίσετε το εκατομμύριο.
Χαίρομαι πολύ, ανυπομονώ να το πω στην οικογένειά μου.
Ο μπαμπάς έρχεται σπίτι με 250.000 δολάρια.
Σπουδάζεις τα παιδιά μ' αυτά.
Και αυτό ακριβώς θα κάνουμε.
Ωραία. Και τώρα, ο πιο εύστοχος διεκδικητής
που θα κάτσει στο σκαμνί για ένα εκατομμύριο δολάρια είναι…
ο Σανκ.
Ο ΣΑΝΚ ΕΙΧΕ ΕΥΣΤΟΧΙΑ 78%
Χορεύεις, βλέπω.
-Απ' τη χαρά μου. -Έλα πάνω.
Πάντα ήθελα να είμαι σε τηλεπαιχνίδι. Προπονούμαι μια ζωή.
Κάθισε. Στάσου. Πάρε θέση.
Εδώ είμαστε.
Σπούδασα αεροδιαστημική. Σπούδασα ανάλυση δεδομένων.
Σπούδασα και τις μούφες.
Η πειστική μούφα θέλει έναν κόκκο αλήθειας.
Και θα τον βρω. Έχω τα προσόντα να το κάνω καλά.
Ο Σανκ θα αντιμετωπίσει δύο νέους διεκδικητές,
που ανυπομονούν να κάτσουν στο σκαμνί.
Λοιπόν. Πρώτα απ' όλα, μίλα μου λίγο για σένα.
Βέβαια. Με λένε Σανκ. Είμαι από την Ουάσιγκτον.
Είμαι αναλυτής δεδομένων για μια μεγάλη ΜΚΟ.
Πήγα στο Πανεπιστήμιο του Μέριλαντ.
Ζήτω οι Τερπς.
Σπούδασα αεροδιαστημική, άρα είμαι γνήσιος επιστήμονας.
Στο παιχνίδι δεν χρειάζεται να είσαι επιστήμονας.
Πρέπει να είσαι πολύ καλός στις μούφες.
Μάλιστα.
Ωραία. Και τώρα, έχουμε μερικούς νέους διεκδικητές.
Τομ, δεν ξέρω τίποτα για σένα.
Ασχολούμαι με κάνναβη, μένω στο Λας Βέγκας.
Παντρεύτηκα πριν την COVID και ήρθα να κερδίσω λεφτά.
-Ασχολείσαι με κάνναβη; -Με κάνναβη, ναι.
-Οι φίλοι κερνάνε. -Ναι…
Πάμε, Μέγκαν.
Έχω δύο παιδιά και είμαι από το Πίτσμπεργκ.
Ωραία. Ανεβάστε τη σκάλα των χρημάτων, παρακαλώ.
Ξεκινάμε από 1.000 δολάρια και πάμε ίσαμε το ένα εκατομμύριο δολάρια.
-Ναι. -Ναι.
Ας παίξουμε λίγο μούφες. Πάμε.
Ερώτηση νούμερο ένα, για 1.000 δολάρια.
"Αφού κατέβηκε ο Μωυσής από το όρος Σινά με τις Δέκα Εντολές,
γιατί τελικά ανέβηκε ξανά για να πάρει και δεύτερο πακέτο;
Α, το πρώτο ήταν κλεμμένο. Β, ο λαός ζήτησε κι άλλο αντίγραφο.
Γ, το πρώτο δεν διαβαζόταν.
Ή Δ, πάνω στον θυμό του, έσπασε το πρώτο".
Σε παρακολουθούν στενά.
Διαβάζει το τάμπλετ του.
Κάνει κλικ στην απάντησή του.
Ξέρει αν ξέρει και μόνο ο ίδιος ξέρει αν ξέρει.
Πες την απάντησή σου.
Εγώ είμαι Ινδουιστής.
Οπότε, δεν… Δεν είναι και το πιο…
Δεν έχω πάρα πολλές γνώσεις για τον Μωυσή, αλλά ξέρω ένα πράγμα.
Ο Θεός εύκολα μπορεί να θυμώσει εξαιτίας μας.
Ορισμένοι το παίρνουν στραβά και θυμώνουν οι ίδιοι.
Θύμωσε κι έσπασε τις πρώτες.
Μότζι, αυτό σίγουρα δεν είναι αεροδιαστημική.
Δεν είναι. Δεν είναι η ειδικότητά σου.
Και σε είδα να το σκέφτεσαι πάρα πολύ αυτό, οπότε…
Έπρεπε να πω ότι ήταν μούφα. Συγγνώμη.
-Επειδή σκεφτόταν; -Σκεφτόταν πολλή ώρα.
Θες να πεις στη Μότζι πώς τα πήγε μέχρι τώρα;
Πρώτον, ήρθα εδώ με σκοπό να το κάνω με την ησυχία μου.
Μην το ερμηνεύεις έτσι, γιατί αυτό ήταν αλήθεια.
Και με τη σωστή απάντηση, τα 1.000 δολάρια είναι δικά σου.
Η Μέγκαν και ο Τομ σε πίστεψαν. Πήραν το προβάδισμα στην ευστοχία.
1.000 δολάρια είναι δικά σου.
Μπορείς να κλειδώσεις τώρα, στα 1.000 δολάρια,
για να βεβαιωθείς πως ό,τι κι αν συμβεί στο μέλλον,
θα πάρεις τουλάχιστον 1.000 δολάρια.
-Ναι. -Τι θες να κάνεις;
Δεν θέλω να φύγω χωρίς τίποτα.
Δεν θα παραιτηθώ ως το εκατομμύριο, αλλά θα κλειδώσω τα 1.000 δολάρια.
Εντάξει. Κλειδώνει 1.000 δολάρια.
Ερώτηση νούμερο δύο για 10.000 δολάρια.
"Σύμφωνα με μια έκθεση του 2020,
ποιος ηθοποιός έχει ρεκόρ βρισίματος στις ταινίες,
με περίπου 23 ύβρεις ανά 1.000 λέξεις;
Α, Σεθ Ρόγκεν. Β, Τζόνα Χιλ.
Γ, Σάμιουελ Λ. Τζάκσον. Ή Δ, Τζο Πέσι".
Πάλι παίρνει χρόνο.
Τον παρακολουθώ.
Είναι συνεπής.
Έχει την απάντησή του. Εμπρός.
Δεν ξέρω πού το άκουσα, αλλά το άκουσα.
Έχω δει το Moneyball,
επειδή είμαι γνώστης των αθλητικών στοιχημάτων.
Οπότε διάλεξα την απάντηση Β, Τζόνα Χιλ.
Τζόνα Χιλ.
Μάλιστα.
Έτσι λέει αυτός.
Το ερώτημα εδώ είναι, ξέρει την απάντηση;
Μήπως αυτό ήταν μούφα;
Τομ, ας αρχίσουμε από σένα τώρα.
Μ' αρέσει η απάντησή σου κι η ταινία.
Σε νιώθω σ' αυτό το κομμάτι.
Αλλά νομίζω ότι μας πουλάς μούφες.
Δεκτό αυτό.
Καλά το πήρες. "Πουλάς μούφες".
Είναι το μόνο μέρος στον κόσμο όπου κάποιος λέει
"Πουλάς μούφες".
Κι εσύ λες "Ευχαριστώ. Δεκτό αυτό". Ωραία.
Μέγκαν, πώς σου φάνηκε;
Ακουγόσουν σίγουρος για την απάντηση, αλλά το θεωρώ κόλπο.
Νομίζω πως ήταν μούφα.
Δύο μούφες, Σανκ.
Μότζι;
Κι εγώ δήλωσα μούφα.
ΜΟΤΖΙ ΜΟΥΦΑ
Έχουμε τρεις μούφες.
Αν προσπαθούσες να πασάρεις λάθος απάντηση,
θα πάρεις πόδι.
Θα πεις στους διεκδικητές και στον κόσμο
αν τους έδωσες τη σωστή απάντηση;
Παιδιά, ελάτε. Τζόνα Χιλ. Αυτός βρίζει πιο πολύ.
-Είναι η σωστή απάντηση. -Ναι!
Τα 10.000 δολάρια είναι δικά σου.
Να τον προσέχουμε.
Έχεις 10.000 δολάρια.
Τώρα θα παίξουμε.
-Τι; -Εντάξει.
Λέτε να σπούδασε αεροδιαστημική; Ή είναι μέρος του σχεδίου;
-Μπορεί να σπούδασε. -Λες ότι σας δουλεύω;
Λοιπόν. Μπορείς να φύγεις τώρα αμέσως με 10.000 δολάρια.
Ή μπορείς να μείνεις και να ρισκάρεις για 25.000 δολάρια.
-Ας συνεχίσουμε. Πάμε για τα 25. -Πάμε για τα 25. Φύγαμε.
Ιδού η ερώτηση νούμερο τρία.
"Ένα εθνικό πάρκο των ΗΠΑ με λίγες επισκέψεις,
το Ντράι Τορτούγκα στη Φλόριντα έχει ποιο μοναδικό γνώρισμα;
Α, είναι 99% υποβρύχιο. Β, είναι μέσα σε μια τεράστια καταβόθρα".
Γ, είναι γεμάτο αλιγάτορες. Ή Δ, είναι πρώην τόπος πυρηνικών δοκιμών".
Το κλείδωσε.
Ξέρει αν είναι σωστό ή λάθος. Τώρα θα σας πει την απάντηση.
Ναι. Δεν είμαι από τη Φλόριντα. Όπως είπα, είμαι από την Ουάσιγκτον.
Εφάρμοσα εις άτοπον απαγωγή για να το βρω.
Ξέρω ότι η Φλόριντα είναι πυκνοκατοικημένη.
Οπότε, δεν είναι πρώην τόπος πυρηνικών δοκιμών.
Το Εθνικό Πάρκο Ντράι Τορτούγκα δεν είναι 99% υποβρύχιο.
Και το "γεμάτο αλιγάτορες" ήταν παγίδα. Δεν νομίζω να είναι γεμάτο αλιγάτορες.
Διάλεξα το Β, την τεράστια καταβόθρα.
Εντάξει. Παιδιά, τον ακούσατε.
Τον παρακολουθήσατε.
Είναι η τρίτη ερώτηση. Δεν ξέρω αν τον πιάνετε.
Θα το μάθουμε. Μότζι, πώς σου φάνηκε;
Είναι πολύ δύσκολο, παρακολουθώ το πρόσωπό του.
Και νομίζω ότι τον βλέπω να με κοροϊδεύει κατάμουτρα,
μα δεν είμαι σίγουρη αν υπάρχει ένας κόκκος αλήθειας.
Όμως αυτήν τη φορά είπα ξανά πως ήταν μούφα.
-Κι ας είδες κόκκο αλήθειας; -Ναι. Ακόμα δεν τον εμπιστεύομαι.
Μάλιστα.
Εντάξει. Τομ, πώς σου φάνηκε;
Απόλαυσα το σκεπτικό και την εις άτοπον απαγωγή.
Μα θα πω ξανά πως ήταν μούφα.
ΤΟΜ ΜΟΥΦΑ
Επειδή;
Ήταν ο τρόπος που το παρέθεσε.
Νομίζω ότι υπάρχουν κενά στην ερμηνεία.
Άρα δεν σε έπεισε η εις άτοπον απαγωγή;
-Ακριβώς. -Το θεωρείς κάλυψη;
Ήταν κάλυψη της άγνοιας.
Εντάξει. Σανκ.
Δύο διεκδικητές είπαν πως είναι μούφα.
Οπότε αν πούλαγες μούφα, ευχήσου να έπεισες τη Μέγκαν
ότι η απάντηση ήταν σωστή, ακόμη κι αν δεν ήταν.
-Μέγκαν. -Δεν ήταν σίγουρος για την απάντησή του.
Μα νομίζω ότι τελικά το πέτυχε.
-Οπότε, εσύ… -Είπα ότι είχε δίκιο.
Τα 25.000 δολάρια είναι δικά σου.
Λοιπόν, έλεγες την αλήθεια;
Πούλαγα μούφες.
Πούλαγε μούφες τελικά.
Θα ήμουν στην καταβόθρα αν δήλωνες μούφα.
Η σωστή απάντηση ήταν "99% υποβρύχιο".
Μέγκαν, μπορούσες να τον είχες βγάλει αν δήλωνες μούφα, διότι ήταν μούφα.
Εσύ τον κράτησες στο παιχνίδι. 25.000 δολάρια. Ξέρεις πώς έφτασες ως εδώ;
-Πουλώντας μούφες. -Πολύ σωστά.
Ευχαριστώ, Μέγκαν.
Ωραία.
Μπορείς να φύγεις τώρα.
Με 25.000 δολάρια. Ή μπορείς να το ρισκάρεις.
Η επόμενη ερώτηση αξίζει 50.000 δολάρια.
Τι θέλεις να κάνεις;
-Είμαι μέσα. Πάμε. -Πάμε παρακάτω.
Αν δεν πάει καλά, θα φύγεις με 1.000 δολάρια μόνο.
Πάμε λοιπόν. Για 50.000 δολάρια, το ερώτημα είναι…
"Συχνό θέαμα στην Πιονγιάνγκ, ποιο μουσικό όργανο
είναι γνωστό ως 'λαϊκό όργανο' στη Βόρεια Κορέα;
Α, το κλαρινέτο. Β, το ακορντεόν. Γ, το λαούτο. Ή Δ, το ξυλόφωνο".
Απάντησε στην ερώτηση.
Τώρα έχει ενημερωθεί αν η απάντησή του είναι σωστή ή όχι.
Πες τους την απάντηση.
Φυσικά. Ξέρω ότι λέγεται λαϊκό όργανο, διότι η Πιονγιάνγκ
είναι στη Λαϊκή Δημοκρατία της Βόρειας Κορέας.
Ωστόσο, τα κοιτούσα και το ξυλόφωνο είναι το μόνο
που μπορούν να παίξουν πολλοί.
Γι' αυτό διάλεξα την απάντηση Δ, ξυλόφωνο.
Η Λαϊκή Δημοκρατία,
όπου παίζουν το λαϊκό όργανο.
Μότζι, πώς σου φάνηκε;
Προσπαθώ να τον ψυχολογήσω. Κοιτάζω το πρόσωπό του.
Τον παρακολουθώ να απαντά, με την ησυχία σου.
Και νομίζω ότι μας παραμύθιασε πάλι.
-Δηλώνω μούφα. -Μούφα;
-Ναι. -Εντάξει.
Τομ;
Δυσκολεύομαι να φανταστώ την πλατεία στην Πιονγιάνγκ
γεμάτη κόσμο που παίζει ξυλόφωνα.
Κλείσε τα μάτια, αν θες.
Τώρα το βλέπω. Γι' αυτό λέω πως ήταν μούφα.
Μούφα επειδή δεν έφτιαξες όμορφη εικόνα.
-Αυτό ήταν; -Ναι.
Λίγοι μπορούν να δουν την Πιονγιάνγκ. Δύσκολα τη φαντάζεσαι.
-Ίδια φάση με προηγουμένως. -Βέβαια.
Δύο διεκδικητές δήλωσαν μούφα.
Πριν μάθουμε τι σκέφτηκε η Μέγκαν, πες μας.
Μας έδωσες τη σωστή απάντηση;
Όχι, ήταν μούφα.
Ώστε ήταν μούφα. Η πραγματική απάντηση είναι το ακορντεόν.
Αυτό είναι το λαϊκό…
Υπέροχη μουσική.
Όταν σκέφτεσαι την Κορέα, δεν σκέφτεσαι πόλκα.
Ίσως είναι ιδέα μου.
Λοιπόν. Έχεις δύο μούφες.
Όντως πούλησες μούφα.
Πράγματι.
Αν η Μέγκαν είπε πως ήταν μούφα,
θα φύγεις με τα 1.000 δολάρια που κλείδωσες.
Αλλά αν σε πίστεψε, θα έχεις 50.000 δολάρια.
-Μέγκαν; -Είμαι με τη Μότζι.
-Δύσκολα τον ψυχολογείς. -Είδες;
Άλλοτε το πέτυχε, άλλοτε μπλόφαρε…
Είχαμε λίγο απ' όλα.
Όμως θα φύγεις με 1.000 δολάρια. Αυτό ήταν μούφα.
Μπράβο. Έκανες καλό παιχνίδι.
Δεν είναι εκατομμύριο, μα είναι 1.000 δολάρια.
Να σου πω και κάτι; Χίλια δολάρια είναι καλή μπάζα.
-Έχει τελεία. -Σωστά. Αυτό ήθελες.
-Όχι τα λεφτά. Την τελεία. -Ναι.
Τα λέμε, Σανκ. Καληνύχτα.
Εντάξει. Τελικά, το παιχνίδι δυσκολεύει ακόμα κι έναν ειδικό αεροδιαστημικής.
Ο πωλητής κάνναβης ίσως φανεί πιο τυχερός.
Τομ, ήσουν ο πιο εύστοχος.
Έλα πάνω.
Σκίζω στα κουίζ. Ήμουν στο ραδιόφωνο.
Μπλοφάρω σε τέσσερις γλώσσες.
Απίστευτο, θα παίξω για ένα εκατομμύριο δολάρια.
Ο Τομ θα καταφέρει να αναρριχηθεί αντιμετωπίζοντας
τη Μέγκαν και τους δύο νέους διεκδικητές μας;
Δεν φαίνεται αν λέω ψέματα, αλλάζω εκφράσεις.
Δεν θα ξέρουν από πού τους ήρθε.
Λοιπόν, Τομ, μίλησέ μου λίγο για σένα.
Ζω στο Λας Βέγκας. Ήμουν ελεγκτής εναέριας κυκλοφορίας. Ασχολούμαι με κάνναβη.
Θεέ μου.
Αυτά τα δύο επαγγέλματα δεν περίμενα να δέσουν.
-Πολλοί απορούν. -Πάλι με ταξίδια ασχολείσαι.
-Εννοείται. -Αυτό είναι.
-Παντρεμένος; -Εντελώς.
Για έναν χρόνο. Παντρεύτηκα πριν την COVID.
Περάσατε μαζί το λοκντάουν. Πώς πήγε αυτό;
Αρκετά καλά πήγε. Είμαι πολύ τυχερός που με ανέχεται.
Καλό αυτό. Να γνωρίσουμε τους διεκδικητές;
-Βέβαια. -Πάμε. Άσλι, πες μου για σένα.
Είμαι από το Κολόμπους, Οχάιο. Παραγωγός ραδιοφώνου.
Μ' αρέσουν τα κουίζ, το καραόκε και τα ταξίδια.
Μπίλι.
Ασχολούμαι με διοίκηση υγείας. Μένω στο Μπρούκλιν.
-Χαίρομαι πολύ που είμαι εδώ. -Ωραία. Μέγκαν.
Ήσουν διεκδικήτρια προηγουμένως. Έχεις άλλη μια ευκαιρία να παίξεις.
Τομ, είσαι έτοιμος για μούφες;
Είμαι έτοιμος όσο δεν φαντάζεσαι.
Ωραία.
Ιδού η πρώτη ερώτηση για 1.000 δολάρια.
"Τι πρέπει να κάνεις για να κερδίσεις
μια 'τιμητική διάκριση' του Ίντερνετ που λέγεται βραβείο Δαρβίνου;
Α, να εφεύρει κάτι άχρηστο. Β, να καταστρέψει κάτι αγαπητό.
Γ, να γεννήσει ένα άσχημο μωρό. Ή Δ, να πεθάνει με πολύ χαζό τρόπο".
Λοιπόν.
Πες στους διεκδικητές την απάντηση και θα αποφασίσουν
αν είναι μούφα ή αλήθεια. Εμπρός.
Τα βραβεία Δαρβίνου είναι από τα αγαπημένα μου.
Τα απόλαυσα με το λοκντάουν.
Βλέπεις όσα παράξενα κάνουν οι άνθρωποι.
Οπότε, διαλέγω το Δ, να πεθάνεις με πολύ χαζό τρόπο.
Λοιπόν, Άσλι. Τι λες; Κάνεις γκριμάτσες.
Κάνω γκριμάτσα δυσπιστίας, γιατί δεν ακούστηκες και πολύ σίγουρος.
Μπορεί να τα είδες όλα αυτά τα βίντεο στη διάρκεια της COVID,
μα και πάλι, δεν ήξερες τι ήταν τα βραβεία Δαρβίνου.
Γι' αυτό λέω πως ήταν μούφα.
ΑΣΛΙ ΜΟΥΦΑ
Άρα δεν έδειχνε αυτοπεποίθηση;
-Όχι, καθόλου. Τον κατάλαβα. -Η Άσλι νομίζει ότι σε κατάλαβε.
Σε τσάκωσε να προσπαθείς να τη βγάλεις καθαρή;
Ή ήξερες για ποιο πράγμα μιλούσες;
Ξέρω ακριβώς για ποιο πράγμα μιλάω.
Αυτό είναι. Πεθαίνουν με πολύ χαζό τρόπο.
Άρα δεν ήταν μούφα.
Μάλιστα.
Τα 1.000 δολάρια είναι δικά σου.
Την πάτησα. Λέγε με Δαρβίνο.
Το κλειδί είναι η ευστοχία.
Δεν ήσουν εύστοχη, η Μέγκαν και ο Μπίλι ήταν.
Και οι δύο πίστεψαν ότι απάντησες σωστά.
Και με τη σωστή απάντηση, έχεις 1.000 δολάρια τώρα.
Μπορείς να κλειδώσεις στα 1.000 δολάρια.
Η άλλη ερώτηση αξίζει 10.000. Τι θα κάνεις;
Πάω για 10.000.
-Δεν κλειδώνεις; -Όχι.
-Ας συνεχίσουμε. -Χωρίς κλείδωμα.
Λοιπόν. Για 10.000 δολάρια ή τίποτα, η ερώτηση είναι…
"Καθώς σε αυτήν κατοικούν πάνω από 3.400 διαφορετικά είδη πτηνών,
ποια ήπειρος λέγεται και 'Ήπειρος των Πουλιών';
Α, Ευρώπη. Β, Βόρεια Αμερική.
Γ, Νότια Αμερική. Ή Δ, Αφρική".
Σκέφτεται την απάντηση.
Κλειδώνει την απάντηση.
Και τώρα θα σας πει την απάντηση.
Πιστεύω ότι η Νότια Αμερική,
με τις ακτές της, με τα βουνά της, με τη γεωγραφία που έχει,
είναι γνωστή ως η Ήπειρος των Πουλιών.
Πιο πολλά είδη έχουν βρεθεί στη Νότια Αμερική παρά σε οποιαδήποτε άλλη ήπειρο.
Επίσης, κάποιες περιοχές είναι ακατοίκητες.
Τα πουλιά ευδοκιμούν.
Μάλιστα. Και η απάντηση μπορεί να ευδοκιμήσει.
Εντάξει, όλοι κλειδώσατε τις απαντήσεις σας.
Άσλι, αρχίζω πάλι από σένα.
Την προηγούμενη φορά, το θεώρησες μούφα. Πώς σου φάνηκε τώρα η απάντησή του;
Συμφωνώ. Θα ευδοκιμήσει.
Είπα ότι είχες δίκιο.
Τα 10.000 δολάρια είναι δικά σου!
Ευχαριστώ, Άσλι.
Όμως είχες δίκιο ή μπλόφαρες;
-Είχα δίκιο. -Ωραία.
Η Άσλι ήταν εύστοχη αυτήν τη φορά.
Μάλιστα, και οι τρεις διεκδικητές σε πίστεψαν.
Δοκίμασες απ' αυτό που πουλάς πριν παίξεις στο παιχνίδι;
Είσαι φτιαγμένος;
Όχι σήμερα. Ίσως αυτό είναι το πρόβλημα.
Πρόβλημα; Δεν υπάρχει πρόβλημα. Έχεις 10.000 δολάρια.
Χαίρομαι πάρα πολύ.
Δεν θα χαιρόσουν πιο πολύ
αν προχωρούσες κι έπαιρνες ένα εκατομμύριο δολάρια;
Γι' αυτό ήρθα.
-Πας για το εκατομμύριο; -Ναι.
Το κλείδωμα είναι διαθέσιμο.
Μπορείς να κλειδώσεις τώρα ή στην άλλη ερώτηση.
Πάμε στην άλλη.
-Αλήθεια; -Εννοείται.
Φοβερό. Αυτό θα πει Λας Βέγκας, μωρό μου.
-Γι' αυτό έβαλα τα καλά μου. -Σωστά.
Φύγαμε. Για 25.000 δολάρια, η ερώτησή σου είναι…
"Ποια απ' αυτές τις ατάκες μιας εμβληματικής ομιλίας
ήταν αυτοσχεδιασμός και όχι προετοιμασμένη;
Α, Πριν από ογδόντα επτά χρόνια.
Β, Έχω ένα όνειρο. Γ, Ανοίξτε τα αυτιά σας, όχι νέοι φόροι.
Ή Δ, Γκρεμίστε αυτό το τείχος".
Ωραία. Κλειδώνει την απάντησή του.
Είναι ώρα να πεις στους διεκδικητές την απάντησή σου και γιατί τη διάλεξες.
Η απάντησή μου;
Ο πρόεδρος Μπους, όταν είπε "Ανοίξτε τα αυτιά σας, όχι νέοι φόροι",
είχε συνηθίσει να μιλά αυθόρμητα.
Είχε πολλά που ήθελε να πει και πολλά να καλύψει.
Οπότε, αυτό σίγουρα δεν ήταν προετοιμασμένο σχόλιο.
Ώστε το Γ. Λέει πως η απάντηση είναι το Γ.
Αυτήν τη φορά, θα αρχίσω με τη Μέγκαν.
Η απάντησή του δεν μου φάνηκε πολύ σίγουρη.
Σαν να αυτοσχεδίαζε λίγο. Θα πω ότι ήταν μούφα.
ΜΕΓΚΑΝ ΜΟΥΦΑ
Εντάξει. Θες να πεις κάτι για την απάντησή σου;
Το "Ανοίξτε τα αυτιά σας" είναι σκέτη μούφα.
Η πραγματική απάντηση είναι "Έχω ένα όνειρο".
-Πω πω. -Πω πω.
Απίθανο δεν είναι;
Λοιπόν.
Είναι η πρώτη φορά που πούλησες μούφα και η Μέγκαν το έπιασε αμέσως.
Ξέρεις, αν αυτοί οι δυο είπαν ότι είναι μούφα,
θα φύγεις χωρίς τίποτα, γιατί δεν έχεις κλειδώσει.
Μα αν πέτυχες να πείσεις την Άσλι ή τον Μπίλι
ότι μια λάθος απάντηση ήταν όντως σωστή, θα μείνεις όρθιος.
Αν όμως δεν ξεγέλασες κανέναν τους,
η ευκαιρία σου για το εκατομμύριο χάνεται.
Τι από τα δύο θα γίνει;
Θα το μάθουμε στο επόμενο επεισόδιο του Bullsh*t.
Υποτιτλισμός: Τατιάνα Ραπακούλια